Denzel Washington spiller hovedrollen (bildet er fra 2000)
***Fallen*** er en amerikansk grøsser-thriller fra 1998 regissert av Gregory Hoblit. Hovedrollen spilles av Denzel Washington, mens andre sentrale roller spilles av John Goodman, Donald Sutherland, Embeth Davidtz og James Gandolfini. Filmen handler om en politietterforsker som sender en seriemorder i gasskammeret. Etter en stund begynner mennesker å blir myrdet på samme vis som seriemorderens. Etterhvert innser etterforskeren at drapene utføres av et overnaturlig vesen som tar bolig i vanlige mennesker.

Handling
--------

John Hobbes er drapsetterforsker i Philadelphia. Han har nettopp fanget den ondskapsfulle seriemorderen Edgar Reese, som nå skal henrettes i gasskammeret. Hobbes er blant vitnene til Edgars død, som merkelig nok benytter anledningen til å synge sangen "Time Is on My Side" som sine siste ord. Etter en tid skjer det en rekke drap i byen, og drapsmannen ser ut til å ha benyttet Reeses metoder. Gjennom jakten på den nye morderen finner Hobbes ut, til sitt store sjokk, at Reese ikke var en "vanlig" psykopat, men også "vertskropp" for en mytisk demon ved navn Azazel. Da Reese døde ble Azazel fri til å finne seg stadig nye verter for å begå drap og spre kaos slik han ønsker. Hobbes og den unge teologiprofessoren Gretta Milano er de eneste som forstår hvilken motstander de står overfor.

Om filmen
---------

*Fallen* ble innspilt ulike steder i Philadelphia, Pine Barrens, Los Angeles og New York State. Opptakene ble gjort høsten 1996 og vinteren 1997.

Anmelderne
Den fikk blandet mottakelse av kritikerne, noe som gjenspeiles i at den har fått 41 % på Rotten Tomatoes (2013). Den amerikanske filmanmelderen Roger Ebert gav den 2,5 av 4 stjerner.

Den ble godt mottatt av Aftenpostens videoanmelder, som skrev: «Gode grøssere har lenge vært mangelvare. Dette forsøker regissør Gregory Hoblit å bøte på med filmen «Fallen», og han greier det - nesten». VGs anmelder gav den terningkast fire, Dagsavisen tre og FilmMagasinet to.

Publikum
Den innbrakte drøyt $25 millioner på amerikanske kinoer.

Norge
Den ble ikke satt opp på norske kinoer, men ble utgitt på leievideo den 16. september 1998 og på salgsvideo den 19. februar 1999.

### Priser og nominasjoner

Den ble nominert til Bram Stoker Award (klassen beste manus) og en International Horror Guild (klassen beste film).

Rollebesetning
--------------

* Denzel Washington – politietterforsker John Hobbes
* John Goodman – politietterforsker Jonesy
* Donald Sutherland – Stanton
* Embeth Davidtz – Gretta Milano
* James Gandolfini – Lou
* Elias Koteas – Edgar Reese
* Gabriel Casseus – Art
* Michael J. Pagan – Sam Hobbes
* Robert Joy – Mickey Noons / Charles Olom

Referanser
----------

1. ↑  «Fallen (1998)». *IMDb*. Besøkt 27. oktober 2021.
2. ↑  Hoblit, Gregory (16. januar 1998). «Fallen». IMDb. Besøkt 27. oktober 2021. «Turner Pictures (I), Atlas Entertainment»
3. ↑  «Fallen». *Rotten Tomatoes* **(engelsk)**. Besøkt 27. oktober 2021.
4. ↑  Ebert, Roger. «Fallen movie review & film summary (1998) | Roger Ebert». *www.rogerebert.com* **(engelsk)**. Besøkt 27. oktober 2021.
5. ↑  Aftenposten aften - Ukens utvalgte video-tips (18.09.1998, s.54)
6. ↑  «Fallen (1998) - Financial Information». *The Numbers*. Besøkt 27. oktober 2021.
7. ↑  «IMDb Awards: Fallen». *IMDb*. Besøkt 27. oktober 2021.

Eksterne lenker
---------------

* (en) *Fallen* på Internet Movie Database Rediger på Wikidata

* (no) *Fallen* hos Filmfront Rediger på Wikidata

* (sv) *Fallen* i Svensk Filmdatabas Rediger på Wikidata

* (da) *Fallen* i Danmark Nationale Filminstitut Rediger på Wikidata

* (en) *Fallen* på AllMovie Rediger på Wikidata

* (fr) *Fallen* på Allociné Rediger på Wikidata

* (nl) *Fallen* på MovieMeter Rediger på Wikidata

* (en) *Fallen* på Turner Classic Movies Rediger på Wikidata

* (en) *Fallen* på American Film Institute Rediger på Wikidata

* (en) *Fallen* på Rotten Tomatoes Rediger på Wikidata

Portal: Film